

 LĒMUMS

Ādažos, Ādažu novadā

2025. gada 29. maijā **Nr.** **206**

**Par tematiskā plānojuma “Ādažu novada transporta attīstības plāns” apstiprināšanu**

Ādažu novada pašvaldības dome izskatīja SIA “Grupa93” (reģistrācijas Nr.: 50103129191, juridiskā adrese: Torņa iela 4, Rīga, LV-1050, e-pasts: info@g93.lv) 03.02.2025. iesniegumu Nr.25/37 (reģistrēts 04.02.2025. ar Nr. ĀNP/1-11-1/25/772) par tematiskā plānojuma “Ādažu novada transporta attīstības plāns” (turpmāk – Transporta plāns) pilnveidotās redakcijas iesniegšanu lēmuma pieņemšanai par tā apstiprināšanu.

Izvērtējot ar iesniegumu saistītos apstākļus, konstatēts:

1. Transporta plāna izstrāde uzsākta, pamatojoties uz Ādažu novada pašvaldības domes 22.03.2023. lēmumu Nr. 105 “Par tematiskā plānojuma “Ādažu novada transporta attīstības plāns” izstrādes uzsākšanu un darba uzdevuma apstiprināšanu”.
2. Transporta plāna publiskā apspriešana tika veikta saskaņā ar Ādažu novada pašvaldības domes 26.09.2024. lēmumu Nr. 377 “Par tematiskā plānojuma “Ādažu novada transporta attīstības plāns” nodošanu publiskajai apspriešanai” no 04.10.2024. līdz 01.11.2024., publiskās apspriešanas sanāksme norisinājās 14.10.2024. plkst.18:00, Ādažu Kultūras centra Vēstures un mākslas galerijā Gaujas ielā 33A un paralēli arī tiešsaistē, ZOOM platformā.
3. Transporta plāna publiskās apspriešanas rezultāti izskatīti darba grupā, kas izveidota ar Ādažu novada pašvaldības 27.11.2023. rīkojumu Nr. ANP/1-6-1/23/81.
4. Saskaņā ar pārskatu par tematiskā plānojuma izstrādi un tematiskā plānojuma vadītāja 06.05.2025. ziņojumu par tematiskā plānojuma “Ādažu novada transporta attīstības plāns” izstrādi, Transporta plāna pilnveidotajā redakcijā pēc publiskās apspriešanas veikti papildinājumi/precizējumi, kas neskar citu personu tiesiskās intereses un to rezultātā netiek mainīti Transporta plāna projekta pamatrisinājumi, ņemot vērā minēto, tas virzāms apstiprināšanai.
5. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.punkts noteic, ka tematisko plānojumu apstiprina pašvaldības dome.

Pamatojoties uz iepriekš minēto un Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 131.punktu, Transporta plāna izstrādes vadītāja 06.05.2025. ziņojumu, kā arī ņemot vērā domes Attīstības komitejas 14.05.2025. atzinumu, Ādažu novada pašvaldības dome

**NOLEMJ:**

1. Ņemot vērā publiskās apspriešanas rezultātus, apstiprināt tematisko plānojumu “Ādažu novada transporta attīstības plāns”. Hipersaite uz apstiprinātā Ādažu novada transporta attīstības plāna redakciju Ģeoportālā: <https://geolatvija.lv/geo/tapis#document_26914>.
2. Lēmumu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā, publicēt informatīvajā izdevumā „Ādažu Novada Vēstis” un Ādažu novada tīmekļa vietnē [www.adazunovads.lv](http://www.adazunovads.lv), nodrošinot saiti uz attiecīgo plānošanas dokumentu Ģeoportālā.
3. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
4. Pašvaldības izpilddirektora vietniecei veikt šī lēmuma izpildes kontroli.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Transporta plāna rakstiskā daļa uz 181 lp.
2. Transporta plāna pielikumu, t.sk., grafiskās daļas 15 datnes.
3. Transporta plāna vadītāja ziņojums par tematiskā plānojuma “Ādažu novada transporta attīstības plāns” izstrādi uz 27 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU